stanford-oval/wikipedia huggingface dataset:
Mario Party DS
Tarina

Mario Party DS pelin tarina alkaa kun Mario oli ulkona ilta-aikaan, kunnes hän näki viisi tähdenlentoa taivaalla. Yksi niistä lensi Marion lähelle. Seuraavana päivänä Mario kertoi mitä hän oli löytänyt aiempana iltana. Hän oli löytänyt Sky Crystalin! Samaan aikaan Bowserilta tuli tiedotuskirje Mariolle ja kumppaneille, jossa sanottiin seuraavasti: "Hei kaverit! Minä annan teille ison anteeksipyynnön siitä kun olen ollut ääliömäinen teille. Joten minulla olisi teille kaikille vapaan syömisen buffetti. Tule saamaan se! -Bowser". Mario ja kumppanit juoksivat täyttä vauhtia Bowserin linnaan löytääkseen isot kasat herkullista ruokaa mutta kun he pääsivät Bowserin linnaan niin he totesivat joutuneensa ansaan, sillä Bowser vangitsi Bowser Jr.:n kanssa koko porukan häkkiin jonka jälkeen Bowser taikoi kaikkiin pienennystaian ja otti Marion Sky Crystalin. Sen jälkeen Mario ja kumppanit lensivät kauas Bowserin linnasta kiitokset Kamek velhon. Noustuaan ylös maasta Mario kumppaneineen huomasi Megamaailman ympärillään, mutta heillä ei ollut aikaa jäädä ihailemaan maisemia vaan heidän piti lähteä etsimään kaikki Sky Crystalit, päihittämään Bowser ja palaamaan normaaliksi. Ja niin alkoi Marion ja kumppaneiden seikkailu.
Marion tai jonkun hänen kumppanin päihitettyä Bowserin, hän köytti Bowserin ja hänen apurinsa Bowser Jr.:n sekä otti heiltä viimeisimmän Sky Crystalin palan. Sky Crystalin palat yhdistyivät ja hahmoille ja pelaajalle kerrottiin sen jälkeen että "Triangle Twisters"-moodi on avattu. Tapahtuman jälkeen Bowser ja Bowser Jr. huomaavat että Mario ja kumppanit haluavat juhlia yhdessä kaikkien aikojen juhlaa heidän kanssaan, jonka jälkeen Mario ja kumppanit vapauttivat molemmat. Lopuksi ennen lopputekstejä näkyy kun Donkey Kong ja Diddy Kong ovat syöneet koko buffettiaterian ja ovat kylläisiä.
Avusteet

Pelissä voit käyttää lukuisia avusteita jotka on listattu tähän.
Double Dice Set – tällä avusteella saat heittää kaksi noppaa.
Triple Dice Set – tällä avusteella saat heittää kolme noppaa.
Halfway Dice Block – tällä nopalla sinä pystyt etenemään ainoastaan 1–5 ruudun verran.
Warp Dice – arpoo ruudun johon se lennättää pelaajan sen jälkeen. Tämä lennättää pelaajan aina siniselle ruudulle jossa ei tapahdu mitään vaarallista.
Snag Bag – tämän avulla pelaaja voi ryöstää avusteen valitsemaltaan henkilöltä.
Star Pipe – vie pelaajan suoraan tähden luo.
Block Sensor – kun pelaaja käyttää tätä. Piilolaatikko ilmestyy seuraavaan ruutuun johon hän pääsee.
Grab Bag – kun pelaaja avaa tämän säkin, kaikki säkin avaajalla olevat avusteet häipyvät ja niiden tilalle tulee Star Pipe, Block Sensor ja Triple Dice Set.
Minipelitila

Minipelitila sisältää seuraavanlaisia tiloja.
Free Play – tässä tilassa sinä voit pelata vapaasti kaikkia avaamiasi minipelejä.
Step It Up – tässä tilassa yritetään päästä portaita pitkin huipulle voittamalla minipelejä ja se, joka on ensimmäisenä huipulla, on voittaja.
Battle Cup – tässä tilassa pelaaja voi itse valita viisi erilaista minipeliä jotka pelataan läpi ja se, joka on eniten voittanut minipelejä, on voittaja.
Score Scuffle – tässä tilassa pelataan kymmenen eri lajia läpi joista yritetään tienata mahdollisimman paljon pisteitä ja se, joka on saanut eniten pisteitä, on voittaja.
Boss Bash – tässä tilassa pelaaja yrittää saada päihitettyä kaikki viisi tarinatilassa kohdattavaa vastusta mahdollisimman nopeassa ajassa.
Rocket Rascals – tässä tilassa pelaaja yrittää päästä ensimmäisenä pelialueen keskellä sijaitsevalle raketille jonne pääsee erilaisia reittipaloja pitkin joita voi saada ja asettaa haluamaan paikkaan voittamalla minipelejä.
Peli sisältää Pulmapelitilan jossa on kaksi eri tilaa jotka ovat "Puzzle Collection" ja "Triangle Twisters" joista jälkimmäinen avautuu kun pelaaja on läpäissyt ainakin yhdellä hahmolla tarinatilan läpi.
Triangle Twisters sisältää kaksi eri lajia joista toinen on "Frenzy Mode" ja toinen taas "Focus Mode", Frenzy Modessa pelaajan täytyy kerätä tietyssä ajassa pisteitä yhdistämällä saman värisiä kolmioita kääntelemällä niitä yhteen, Focus Modessa taas pelaajan täytyy muodostaa 50 erilaista kolmioilla tehtyä kuvaa tai teosta kääntelemällä kolmioita yhteen ohjekuvan mukaisesti. Puzzle Collection taas sisältää aiemmista Mario Party-pelisarjan peleistä otettuja minipelejä, joista "Marios Puzzle Party" on otettu Mario Party 3:sta, "Bob-Omb Breakers" Mario Party 4:sta, "Piece Out" Mario Party 5:stä, "Block Star" Mario Party 6:sta ja "Stick and Spin" Mario Party 7:sta.
Vastaanotto

Peli myi erittäin hyvin Japanissa julkaisuviikolla, myyden ensimmäisen viikon aikana yhteensä 234 708 kappaletta. 9. heinäkuuta 2008 mennessä peliä oltiin myyty Japanissa Famitsun tilastojen mukaan yhteensä 1 730 191 kappaletta. Peli onnistui menestymään niin hyvin että se oli 18:ksi parhaiten myyty peli Japanissa vuonna 2008. 31. maaliskuuta 2009 mennessä Nintendo oli myynyt peliä maailmanlaajuisesti yhteensä 5,85 miljoonaa kappaletta.
Peli otettiin monissa paikoissa vastaan melko positiivisesti jonka näkee myös arvostelijoiden antamista arvosanoista.
GameRankings: 71%
1UP: C+
GameInformer: 7/10
GameSpot: 8/10
IGN: 7.0/10
Nintendo Power: 8/10
Aiheesta muualla

http://www.mariowiki.com/Mario_Party_DS
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2 
-pelit
| --- | --- |
Konsolipelit:   Mario Party  Mario Party 2  Mario Party 3  Mario Party 4  Mario Party 5  Mario Party 6  Mario Party 7  Mario Party 8  Mario Party 9  Mario Party 10  Super Mario Party  Mario Party Superstars 
Käsikonsolipelit:   Mario Party Advance  Mario Party DS  Mario Party: Island Tour  Mario Party: Star Rush  Mario Party: The Top 100
Maínalo

Loúsioksen rotko Maínalo-vuorella.
| --- | --- |
Sijainti:  Arkadia, Peloponnesos, Kreikka
Korkeus merenpinnasta:  1 981 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Maínalo (kreik. Μαίναλο) on vuori Peloponnesoksen niemimaalla Kreikassa. Sen korkeus on 1 981 metriä.
Metsää Maínalo-vuorella.
Maínalo-vuori sijaitsee Arkadian alueyksikön alueella linnuntietä noin 22 kilometriä luoteeseen Trípolin kaupungista. Se on Arkadian korkein vuori. Vuorella sijaitsee Kápsian luola. Sen rinteellä on myös hiihtokeskus. Maínalo on Natura 2000 -aluetta.
Vuori on saanut nimensä antiikin ajan Mainalos-vuoresta, joka sijaitsi kuitenkin noin 25 kilometriä etelämpänä lähellä Asean kaupunkia, ja on tunnistettu samaksi vuoreksi, joka nykyisin tunnetaan nimellä Ágios Ilías. Nimen yhdistivät nykyiseen Maínalo-vuoreen virheellisesti varhaiset eurooppalaiset matkailijat. Kreikkalaisessa mytologiassa Mainalos-vuori sai nimensä Arkadian kuningas Lykaonin pojasta Mainaloksesta.
Vuoren rinteessä sijaitsee siitä nimensä saanut Maínalon kylä.
Aiheesta muualla

Kuvia tai muita tiedostoja aiheesta Maínalo Wikimedia Commonsissa
Mars Express

| Mars Express |
| --- | --- |
 Taiteilijan näkemys Mars Expressistä.
Organisaatio:  ESA
Valmistaja:  Astrium SAS
Tehtävätyyppi:  Planeettatutkimus
Kohde:  Mars
Laukaisu:  2003-06-022. kesäkuuta 2003 Baikonur
Laukaisualus:  Sojuz-kantoraketti
Massa:  1120 kg
Teho:  460 W
Aiheesta muualla
Virallinen sivusto
COSPAR ID::  2003-022A
Mars Express laukaistiin  2. kesäkuuta 2003 venäläisellä Sojuz-kantoraketilla. Se on Euroopan avaruusjärjestön ensimmäinen Marsiin lähettämä avaruusluotain.
Mars Express tutkii Marsia vuoden 2003 lopusta alkaen vähintään yhden Marsin vuoden (687 Maan päivää) eli noin kahden Maan vuoden ajan. Luotain oli toiminnassa edelleen lokakuussa 2014, jolloin Marsin ohitti Siding Spring -komeetta. Luotain selvisi ohituksesta ilman vaurioita.
Teknisiä tietoja

Luotain nimettiin Mars Expressiksi, koska Ranskan Toulousessa sijaitseva EADSin Astrium SAS-yhtiö rakensi sen nopeammin kuin yksikään planeettaluotain oli sitä ennen rakennettu.
Avaruusaluksen massa: 1 120 kg (ml. 113 kg laitteita ja 60 kg laskeutuja)
Avaruusaluksen mitat: 1,5 m × 1,8 m × 1,4 m
Rakettimoottorin työntövoima: 400 N
Asennonsäätötrustereiden (8 kpl) työntövoima: 10 N
Ajoainetankkien koko: 2 × 270 = 540 litraa
Avaruusaluksen suuntaustarkkuus: 0,15°
Aurinkopaneelien pinta-ala: 11,42 m²
Litiumparistojen (3 kpl) varaus: 22,5 ampeerituntia
Mars Express lähettää tietonsa ja saa komentonsa ESA:n maa-asemalta New Norciasta, joka sijaitsee lähellä Perthiä Australiassa.
Tieteelliset mittalaitteet

Sen tieteelliset laitteet ovat pääosin epäonnistuneessa laukaisussa tuhoutuneen venäläisen Mars-96-luotaimen mittalaitteiden varakappaleita.
Pintaa tutkivat laitteet:
HRSC (High Resolution Stereo Camera)
OMEGA (Visible and Infrared Mineralogical Mapping Spectrometer)
MARSIS (Sub-surface Sounding Radar Altimeter)
Kaasukehää ja ionosfääriä tutkivat laitteet:
PFS (Planetary Fourier Spectrometer)
SPICAM (Ultraviolet and Infrared Atmospheric Spectrometer)
ASPERA (Energetic Neutral Atoms Analyser). Ilmatieteen laitos on osallistunut eri missioiden ASPERA-neutraaliatomilaitteiden suunnitteluun ja valmistukseen vuodesta 1985.
Radiolinkkilaite
MaRS (Mars Radio Science Experiment)
Laskeutuja

Luotaimen mukana oli myös englantilainen laskeutuja Beagle 2, joka tuhoutui kokonaan sen laskeutuessa Marsiin jouluna 2003. Beagle 2 -laskeutuja sai nimensä Beagle-laivasta, jolla Charles Darwin teki 1831 lajien evoluutiota koskevia tutkimuksia. Beagle 2:n tarkoitus oli etsiä elämän jälkiä Marsin pinnalta. Laskeutujan tuhosta käytiin pitkä keskustelu sekä Englannissa että ESA:ssa.
Mars Expressin suunnittelun alettua venäläis-ranskalais-suomalainen Metegg-laskeutuja oli yksi ehdokas Mars-laskeutujaksi. Sitä ei kuitenkaan valittu.
Planeettatutkimus ja tutkimusmatkat

Mars Expessin sisaralus Venus Express laukaistiin keväällä 2005 kohti Venus-planeettaa.
ESA:n Aurora-ohjelma on suunnitellut Euroopan osallistumista Marsiin jne. suuntautuviin tutkimusmatkoihin, jotka tehtäisiin 2030-luvulla miehitettyinä avaruuslentoina. Yhdysvaltain NASAn alkaessa 2004 alusta lähtien muuntua tutkimusmatkoja (exploration) tekeväksi avaruusjärjestöksi, ESA on joutunut pohtimaan oman ohjelmansa suhdetta laajempaan amerikkalaiseen ohjelmaan.
Aiheesta muualla

Wikimedia Commonsissa on kuvia tai muita tiedostoja aiheesta .
Mars Express
Marko Kešelj

| Marko Kešelj |
| --- | --- |

Henkilötiedot
Koko nimi:  Marko Kešelj
Syntynyt: 2. tammikuuta 1988 (ikä 36) Belgrad, Jugoslavia
Kansalaisuus:   Serbia
Koripalloilija
Pelipaikka:  Pieni laitahyökkääjä
Pituus:  208 cm
Paino:  102 kg
Nyk. joukkue:   Olympiakos BC
Sarja:  A1 Ethniki Euroliiga
Pelaajaura
Seurajoukkueet
2004–2006 2006–2007 2007–2008 2008–2010 2010–:   Avala Ada  Akasvayu Girona  Köln 99ers  KK Crvena zvezda  Olympiakos BC
Maajoukkueet
2009–:   Serbia
Aiheesta muualla
FIBA
Marko Kešelj (serb. Марко Кешељ, s. 2. tammikuuta 1988 Belgrad) on serbialainen koripalloilija, joka edustaa nykyisin Olympiakosia.
Ura

Kešelj aloitti pääsarjakoripallon belgradilaisessa Avala Adassa kaudella 2004–2005. Hän edusti seuraa kaksi kautta, kunnes siirtyi Akasvayu Gironaan. Kešelj edusti seuraa vain kauden ajan, sillä hänet myytiin lainalle Köln 99ersille. Kausiksi 2008–2010 hän palasi kotimaansa KK Crvena zvezdaan. Elokuussa 2010 Kešelj siirtyi Olympiakosiin kolmivuotisella sopimuksella.
Aiheesta muualla

ULEB Eurocupin pelaajaprofiili (englanniksi)
ACB:n pelaajaprofiili[vanhentunut linkki] (espanjaksi)
Meral Akşener

Meral Akşener vuonna 2019.
Meral Akşener (s. 18. heinäkuuta 1956 İzmit, Kocaeli) on turkkilainen poliitikko ja maan entinen sisäministeri. Hän on kansallismielinen konservatiivi ja riitautui aiemman puolueensa MHP:n kanssa tämän solmittua vaaliliiton presidentti Erdoğanin AKP:n kanssa. Vuoden 2018 presidentinvaalissa hän oli uuden IyI-puolueen ehdokkaana.
Aiheesta muualla

Wikimedia Commonsissa on kuvia tai muita tiedostoja aiheesta .
'Mother Meral': The woman trying to drive Turkey's Erdogan from office  18.6.2018. CNN. Viitattu 24.6.2018. (englanniksi)
Rummakko (Karstula)

| Rummakko |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°46′35″N, 24°34′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  Saunajoki Aution Mustaan 
Järvinumero:  14.673.1.039
Mittaustietoja
Pinnankorkeus:  188,4 m  
Pituus:  150 m  
Leveys:  80 m  
Rantaviiva:  0,511 km  
Pinta-ala:  1,073 ha  
Saaria:  ei saaria 
 fiRummakko 
Rummakko  on Keski-Suomessa Karstulassa  Lehtoperän lähellä sijaitseva lampi.
Maantietoa

Lampi on 150 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 188,4 metriä mpy.
Robert Hoffman

| Robert Hoffman |
| --- | --- |
 Robert Hoffman vuonna 2008.
Henkilötiedot
Koko nimi:  Robert James Hoffman III
Syntynyt: 21. syyskuuta 1980 (ikä 44)  Gainesville, Florida
Ammatti:  näyttelijä, tanssija ja koreografi
Aiheesta muualla
www.punchrobert.com
IMDb
Robert James Hoffman III (s. 21. syyskuuta 1980) on yhdysvaltalainen näyttelijä, tanssija ja koreografi.
Biografia

Hoffman syntyi Gainesvillessä Floridassa Charlotte ja Robert Hoffmanille. Perhe muutti Madisoniin Alabamaan Hoffmanin ollessa seitsemänvuotias. Hänellä on yksi nuorempi veli ja kaksi pikkusiskoa. Hoffman tajusi intohimonsa tanssiin nähtyään Michael Jacksonin ”Thrillerin”. Hoffman kävi hetken aikaa Alabama School of Fine Arts -koulua ja teki debyyttinsä näyttelijänä vuonna 2003 televisiosarjassa American Dreams. Hänellä on ollut pieniä rooleja tanssijana muun muassa elokuvissa From Justin to Kelly, Dirty Dancing: Havana Nights, Coach Carter ja You Got Served, joista viimeksi mainitusta hän sai American Choreographer -palkinnon. Hoffman on työskennellyt tanssijana myös Christina Aguileran, Usherin, Mýan, Marilyn Mansonin, Ricky Martinin ja Svetlanan kanssa. Hän on myös käsikirjoittanut, ohjannut ja näytellyt useissa lyhyissä sketseissä, joista huomattavin on Kinetsu Hayabusa; the urbas ninja, jossa hän pukeutui mustaan ninja-asuun ja esittää stuntteja ympäri kaupunkia. Sketsit ovat ansainneet Hoffmanille laajan fanijoukon.
Hoffman näytteli televisiosarjassa Guituplets ja Foxin draamasarjassa Kadotettu. Hoffmanin ensimmäinen merkittävä elokuvarooli oli vuoden 2006 komediassa She’s the Man, jossa näyttelevät muun muassa Amanda Bynes ja Channing Tatum, jonka kanssa Hoffman ystävystyi elokuvan kuvauksissa. Hoffman näytteli Tatumin kanssa myös kahdessa muussa elokuvassa, Coach Catcher ja Step Up 2 the Streets. Hoffman esiintyi myös MTV:n Wild 'n Out -ohjelmassa ja vieraili Huippumalli haussa -sarjassa. Vuonna 2008 hän näytteli Step Up 2 the Streets -elokuvassa Chase Collinsia, joka on lahjakas tanssija Marylandin taidekoulusta, ja kesäkuussa 2008 Hoffman otti Briana Eviganin kanssa vastaan MTV Movie Awardin "parhaasta suudelmasta" Step Up 2 the Streetsissä.
Filmografia

| Vuosi | Nimi | Rooli | Huomioita |
| --- | --- | --- | --- |
| 2003 | American Dreams | Brian Wilson | (TV) |
| 2003 | From Justin to Kelly | Tanssija |  |
| 2003 | Gigli | Tanssija rannalla |  |
| 2004 | You Got Served | Max |  |
| 2004 | Dirty Dancing: Havana Nights | Tanssija |  |
| 2004 | Quintuplets | Matt |  |
| 2005 | I? | Older David |  |
| 2005 | Coach Carter | Dancer |  |
| 2005 | Guess Who | Tanssija |  |
| 2005 | Nick Cannon's Wild n' Out | Oma itse |  |
| 2006 | She’s the Man | Justin Drayton |  |
| 2006 | Kadotettu | Adam Putnam |  |
| 2006 | C.S.I. Miami | Brad Hoffman | (TV) |
| 2006 | Campus Ladies | Evan | (TV) |
| 2007 | Dash 4 Cash | Michael |  |
| 2007 | Revenge | Dennis | (TV) |
| 2007 | Nick Cannon Presents: Short Circuitz | Monia hahmoja |  |
| 2007 | Shrooms | Bluto |  |
| 2007 | Bag Boy | Clyde 'Windmill' Wynorski |  |
| 2008 | Liz Meriwether Project | Brian |  |
| 2008 | Step Up 2 the Streets | Chase Collins |  |
| 2008 | Say Hello to Stan Talmadge | Bart |  |
| 2009 | Young Americans | Tyler |  |
| 2009 | Aliens in the Attic | Ricky |  |
| 2009 | Burning Palms | Chad Bower |  |
| 2009 | Greek | Patrick Chambers | (TV) |
2009:
Aiheesta muualla

Robert Hoffman Internet Movie Databasessa. (englanniksi)
Marko Kemppainen

| Mitalit> Maa:   Suomi.Miesten ammunta. Olympialaiset  | Mitalit> Maa:   Suomi.Miesten ammunta. Olympialaiset  | Mitalit> Maa:   Suomi.Miesten ammunta. Olympialaiset  | Maa:   Suomi> Miesten ammunta. |
| --- | --- | --- | --- |
|  Hopeaa | Ateena 2004 | skeet |  |
| MM-kilpailut  | MM-kilpailut  | MM-kilpailut  |  |
|  Pronssia | Kairo 2001 | skeet |  |
|  Hopeaa | Maribor 2009 | skeet, joukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Maribor 2006 | skeet |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | skeet |  |
Marko Kemppainen (s. 13. heinäkuuta 1976 Kajaani) on suomalainen skeet-ampuja ja olympiamitalisti. Hän voitti hopeaa skeet-ammunnassa Ateenan kesäolympialaisissa 2004 tuloksella 149/150.
Vuonna 2001 Kemppainen voitti pronssia Kairon MM-kilpailuissa ja vuonna 2006 EM-pronssia Slovenian Mariborissa. Mariborin MM-kilpailuissa 2009 Kemppainen saavutti joukkuehopeaa Heikki Meriluodon ja Lauri Leskisen kanssa. Bakun Euroopan kisoissa 2015 Kemppainen saavutti pronssia skeetissä. Mitali jäi kisoissa Suomen ainoaksi.
Kemppainen harjoitteli pitkään isänsä valmennuksessa, mutta edesmennyt Erkki Kemppainen ei ehtinyt nähdä poikansa olympiamenestystä. Läpimurtonsa Kemppainen teki vuonna 1995 sijoittuessaan Hollolassa käydyssä maailmancupin kilpailussa kolmanneksi.
Kemppainen asuu Suomussalmella ja edustaa seuratasolla Suomussalmen Urheiluampujia.
Saavutuksia skeetissä

1995 EM-kisat: 25. sija
1996 EM-kisat: 36. sija
1998 EM-kisat: 53. sija
2000 EM-kisat: 10. sija
2001 MM-kisat: pronssia.
2001 EM-kisat: 25. sija
2002 MM-kisat: 54. sija
2002 EM-kisat: 29. sija
2003 MM-kisat: 56. sija
2003 EM-kisat: 24. sija
2004 EM-kisat: 6:s.
2004 olympialaiset: hopeaa
2006 EM-kisat: pronssia
2006 MM-kisat: 41. sija
2007 EM-kisat: 27. sija
2007 MM-kisat: 42. sija
2009 EM-kisat: 19. sija
2009 MM-kisat: 9. sija, joukkuekilpailussa hopeaa
2010 MM-kisat: 22. sija, joukkuekilpailussa 8. sija
2011 MM-kisat 99. sija
Aiheesta muualla

YLE Elävä arkisto: Marko pudotti haulikolla olympiahopeaa[vanhentunut linkki]
Saksan metsät

Keväistä metsää Buchenwaldin alueella.
Saksan metsät kattavat 32% Saksan maapinta-alasta. 48% metsistä omistavat yksityiset metsänomistajat, joista puolet omistavat pieniä metsäalueita. Metsänomistajien kesken on muodostettu yhteisöjä, joiden kautta metsien hoitoa suunnitellaan yhteisesti. Puuston ja puun käytön suhteen Saksa on Euroopan johtava maa. 1800-luvulta alkaen Saksassa on uudelleen istutettu aiemmin kaadettuja metsiä. 1900-luvulla metsätalouden suosima puulaji oli kuusi ja täten kuusen viljely oli yleistä. Nyttemmin suosioon ovat tulleet sekametsät. Nykyään on myös ryhdytty arvostamaan luonnonmukaisia metsänhoitotoimia, joita ovat luonnollinen hakkuu ja luonnollinen istuttaminen.
Schwarzwaldin vuoriston metsät ovat suosittu turistikohde. Tšekin rajaseudulla sijaitsevan Erzgebirgen vuoriston alue on lähes asumaton ja alueella kasvaa tiheää metsää. Thüringenin metsään kuuluu ylängöllä sijaitseva metsäalue, joka on Saksan luonnontilaisimpia metsiä.
Rokiškisin kunnallispiiri

| Rokiškisin kunnallispiiri (Rokiškio rajono savivaldybė) |
| --- | --- |
 vaakuna

Valtio:   Liettua
Lääni:  Panevėžysin lääni
Hallinnollinen keskus:  Rokiškis
Pinta-ala:  
 – Kokonaispinta-ala:  1807 km²
Väkiluku (2008):  38 937
 – Väestötiheys:  23,5 as./km²
 
 www.roksiskis.lt  
Infobox OKVirheellinen NIMI-arvo: 
Rokiškisin kunnallispiiri (liett. Rokiškio rajono savivaldybė) on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Kunnallispiiri rajoittuu koillisessa Latviaan. Vuonna 2008 kunnallispiirin väkiluku oli 38 937 asukasta. Maastoltaan Rokiškisin kunnallispiiri on kukkulaista ja alueella on lukuisia järviä.
Asutuskeskukset > Kaupungit

Rokiškis (hallinnollinen keskus)
Obeliai
Pandėlys
Asutuskeskukset > Kauppalat

Juodupė
Kamajai
Panemunėlis
Asutuskeskukset > Kylät

Kavoliškis
Skemai
Laibgaliai
Bajorai